ΓΡΑΠΤΗ ΕΡΩΤΗΣΗ E-1771/99

υποβολή: Horst Schnellhardt (PPE-DE) προς την Επιτροπή

(11 Οκτωβρίου 1999)

Θέμα: Συνάρτηση μεταξύ της έγκρισης των προγραμμάτων των κοινοτικών ταμείων και των δηλώσεων περιοχής, σύμφωνα με την οδηγία περί χλωρίδας, πανίδας και οικοτόπων και την οδηγία για την προστασία των πτηνών

Με επιστολή της 23.6.1999 προς το μόνιμο αντιπρόσωπο της Ομοσπονδιακής Δημοκρατίας της Γερμανίας στην Ευρωπαϊκή Ένωση τα μέλη της Επιτροπής, Monika Wulf-Mathies και Ritt Bjerregaard, επεσήμαναν ότι, κατ' εφαρμογήν του άρθρου 12 του κανονισμού πλαισίου σχετικά με τα διαρθρωτικά ταμεία, είναι ενδεχόμενο να μην εγκριθούν από την Επιτροπή τα γερμανικά προγράμματα διαρθρωτικών ταμείων για την περίοδο χορήγησης ενισχύσεων 2000-2006.

Θεωρεί η Ευρωπαϊκή Επιτροπή στο πλαίσιο αυτό ως νόμιμο και σκόπιμο να εξαρτάται η έγκριση των γερμανικών προγραμμάτων και σχεδίων των διαρθρωτικών ταμείων από το εάν οι δηλώσεις περιοχής έχουν γίνει πλήρως σύμφωνα με την οδηγία περί χλωρίδας, πανίδας και οικοτόπων και την οδηγία για την προστασία των πτηνών;

Απάντηση του κ. Barnier εξ ονόματος της Επιτροπής

(18 Νοεμβρίου 1999)

Καθώς θα γνωρίζει το Αξιότιμο Μέλος του Κοινοβουλίου, η ολοκλήρωση ενός καταλόγου τόπων κοινοτικού ενδιαφέροντος (Natura 2000), συμπεριλαμβανομένων των περιοχών που αφορούν τόσο τον κανονισμό του Συμβουλίου 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων και της άγριας πανίδας και χλωρίδας(1) καθώς και την οδηγία του Συμβουλίου 79/409/ΕΟΚ της 2 Μαΐου 1979 για τη διατήρηση των άγριων πτηνών(2) αναμενόταν να περατωθεί μέχρι τον Ιουνίου 1998, αλλά καθυστέρησε λόγω του ότι ορισμένα κράτη μέλη παρέλειψαν μέχρι σήμερα να παρουσιάσουν τις αντίστοιχες προτάσεις τους (η προθεσμία ήταν μέχρι τον Ιουνίου 1995). Η έλλειψη καθορισμού των τόπων που αφορούν τις εργασίες των Διαρθρωτικών Ταμείων είχε ως αποτέλεσμα προβλήματα και καθυστερήσεις στην εφαρμογή των πρόσφατων προγραμμάτων. Επιπροσθέτως, επί του παρόντοςπάρχουν πολλές εκκρεμείςποθέσεις ενώπιον του Δικαστηρίου κατά διαφόρων κρατών μελών όσον αφορά την ανεπαρκή παρουσίαση προτεινόμενων προστατευόμενων τόπων.

Ενόψει του καθυστερημένου καθορισμού προστατευόμενων τόπων και προκειμένου να εξασφαλιστεί η τήρηση τωνποχρεώσεων της Επιτροπής βάσει της συνθήκης ΕΚ (άρθρο 6 πρώην άρθρο 3γ) και των άρθρων 12 και 41 (2) (β) του κανονισμού του Συμβουλίου (ΕΚ) αριθ. 1260/1999 της 21ης Ιουνίου 1999, για τη θέσπιση γενικών διατάξεων για τα Διαρθρωτικά Ταμεία(3),πενθυμίστηκε σε όλα τα κράτη μέλη με επιστολή της 23ης Ιουνίου 1999 το καθήκον τους να εξασφαλίσουν την συμμόρφωση των νέων προγραμμάτων και έργων προς τις απαιτήσεις των οδηγιών που αφορούν τους οικοτόπους και τα πτηνά. Στην περίπτωση ορισμένων κρατών μελών,πάρχει μία σοβαρή έλλειψη πληροφόρησης σχετικά με τους προστατευόμενους οικοτόπους, η οποία θα μπορούσε να προκαλέσει προβλήματα στην εκτίμηση της Επιτροπής εάν τα προγράμματα είναι σύμφωνα με το κοινοτικό δίκαιο βάσει του άρθρου 12 του κανονισμού του Συμβουλίου (ΕΚ) 1260/1999.

Σε όλες τις περιπτώσεις, η Επιτροπή θα αξιολογήσει κάθε σχέδιο ή πρόγραμμα ως προς το ατομικό περιεχόμενό του όσον αφορά τις απαιτήσεις των οδηγιών περί οικοτόπων και πτηνών. Τα κράτη μέλη πρέπει να αναλάβουν στο αντίστοιχο σχέδιο ή πρόγραμμα την δέσμευση ότι θα αξιολογηθεί κατάλληλα οποιαδήποτε ενδεχόμενη αρνητική επίπτωση στους προστατευόμενους τόπους ή σε εκείνους που πρόκειται να προστατευθούν βάσει του Natura 2000 και ότι θα ληφθούν κατάλληλα μέτρα.

(1) ΕΕ L 206 της 22.7.1992.

(2) ΕΕ L 103 της 25.4.1979.

(3) ΕΕ L 161 της 26.6.1999.